Rikunarita-ORG/Wikinium huggingface dataset:
# Britisk Teritoorium uun a Indisk Oosean

|  |
| --- |
| Tekst üüb Öömrang |

|  |
| --- |
| **Britisk Teritoorium uun a Indisk Oosean** |
| British Indian Ocean Territory |
|

|  |  |
| --- | --- |
| Flagge des Britischen Territoriums im Indischen Ozean | Wappen des Britischen Territoriums im Indischen Ozean |
| Flag
 | Woopen
 |

 |
| **Woolspröök**: *In tutela nostra Limuria* (latiinsk) Lemuria as oner üüs skül |
| **Amtelk spriak** | Ingelsk |
| **Regiarangsteed** | London |
| **Stoot (skak)** | Britisk bütjenlun |
| **Stoot baas** | Könang Kaarl III. |
| **Regiarang baas** | Komisaar Colin Roberts |
| **Grate** | 63,17 km² |
| **Iinwenern** | ca. 3500 (bluas soldooten) |
| **Münt** | *de jure:* Pünj Sterling (GBP)
*de facto:* US-Dooler (USD) |
| **Natsionaalhümne** | *God Save the Queen* |
| **Tidjsoon** | UTC+6 |
| **TLD** | .io |
| **Tilefoonföörwool** | +246 |
| Postkääntaal: BB9D 1ZZ |
|  |
|  |

At **Britisk Teritoorium uun a Indisk Oosean** (ingelsk: *British Indian Ocean Territory*) as en bütjenlun faan't Ferianagt Könangrik. Hat amfaadet a *Chagos-Eilunen*. Jo lei uun't süüden faan a Malediiwen.

## Eilunen

Tu a *Chagos-Eilunen* hiar sööwen atolen mä 60 eilunen. Bluas det gratst eilun *Diego Garcia* as bewenet. Hat as faan't Ferianagt Könangrik tu a USA ferpacht wurden, an diar stäänt en grat militeerstatjuun mä en huuwen an amanbi 3.500 soldooten. Ööders wenet diar näämen. Jo ual iinwenern, a *Chagosioonern* san amsiidelt wurden tu a Seschelen, Mauritsius an Gratbritanien.

## Luke uk diar

 **Commonskategorii: Britisk Teritoorium uun a Indisk Oosean** – Saamlang faan bilen of filmer
**Wikivoyage Raisfeerer:Britisk Teritoorium uun a Indisk Oosean** (sjiisk)
-671.5
# Industrii

|  |
| --- |
| Tekst üüb Öömrang |

Iisenproduksion bi *Krupp* uun Rheinhausen am 1900
**Industrii** (det komt faan't latiinsk wurd *industria* uf an ment so föl üs *flitj*) as di dial faan't wiartskap, huar't am det produksion of ferwerkin faan waaren gongt.

Uun't jindial tu't hoonwerk woort uun a industrii det werk apdiald, an di enkelt (hoon-)werker werket bluas noch bi ian steed faan't produksioonskeed. Diaram san industriiuunlaagen miast temelk grat an het *fabrik*.

Kääntiaken faan industriiproduksion san:

1. Mechanisiarang - diar wurd föl maskiinen iinsaat
2. Automatisiarang - di ufluup faan't werk as leewen di salew
3. Spezialisiarang - di enkelt (hoon-)werker of injenöör käänt ham bluas mä san uundial faan't produksioonskeed gud ütj

Det wurd *industrii* woort oober uk diar brükt, huar grat onernemen uun't spal san. t.b. *musiikindustrii*.

## Luke uk diar

 **Commonskategorii: Industrii** – Saamlang faan bilen of filmer
 **Wikiquote**: **Industrii** (sjiisk)

 **Wikisource: Industrii**  (sjiisk)
# Banda Sia

|  |
| --- |
| Tekst üüb Öömrang |

Koord faan a Molukken uun't Banda Sia
Laag faan't Banda Sia
At **Banda Sia** as en weederflaak tesken Sulawesi uun't waasten, Nei-Guinea uun't uasten, Molukken Sia uun't nuurden an Tiimor Sia uun't süüden an Arafura Sia uun't süüduasten. Hat woort bit 7.440 meetern jip, an täält noch mä tu a Pasiifik.

## Eilunen

A eilunen uun't Bandasia an diar ambi wurd iindiald tu:

* Grat Sunda Eilunen uun't waasten
* Letj Sunda Eilunen uun't süüden
* Molukken uun't uasten an nuurden

Uun det spriak faan a Timoreesen het det raueg Bandasia uk *Tasi Feto*, det *wüfensia*. At Tiimor Sia as det *Tasi Mane*, det *maanersia*, diar as't aalwat rücher. Uk wan det sia miast raueg as, so as't diaroner dach üüb en ööder oort temelk ünraueg. Uun't Bandasia komt at flooksis tu eerdbeewrin.

## Luke uk diar

 **Commonskategorii: Banda Sia** – Saamlang faan bilen of filmer
-5.364088127.211528
# James Cook

|  |
| --- |
| Tekst üüb Öömrang |

*James Cook* (1776)

**James Cook** (\* 27. Oktuuberjul./ 7. Nofember 1728greg. uun Marton bi Middlesbrough, Gratbritanien; † 14. Febrewoore 1779 uun't Kealakekua Bay, Hawaiʻi) wiar en britisken siamaan, kartograaf an apfinjer. Hi as bekäänd för sin raisen uun a Pasiifik, huar hi flook nei eilunen foonj. En grat bedüüdang hed uk sin medeln jin skorbük.

Cook sin raisen:
ruad: iarst rais 1768-1771
green: naist rais: 1772-1775
blä: leetst rais 1776–1779(†)/1780
Flook steeden üüb a welt san efter James Cook näämd wurden, t.b.:

* Cook Eilunen
* Cook Struat
* Mount Cook

## Luke uk diar

 **Commonskategorii: James Cook** – Saamlang faan bilen of filmer